CELEX: 32009R0309
Language: el
Date: 2009-04-15 00:00:00
Title: Κανονισμός (ΕΚ) αριθ. 309/2009 της Επιτροπής, της 15ης Απριλίου 2009 , σχετικά με το κλείσιμο της αγοράς από την παρέμβαση αποκορυφωμένου γάλακτος σε σκόνη σε καθορισμένη τιμή έως τις 31 Αυγούστου 2009

16.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 97/12
            
         
      ΚΑΝΟΝΙΣΜΌΣ (ΕΚ) αριθ. 309/2009 ΤΗΣ ΕΠΙΤΡΟΠΉΣ
   
   της 15ης Απριλίου 2009
   σχετικά με το κλείσιμο της αγοράς από την παρέμβαση αποκορυφωμένου γάλακτος σε σκόνη σε καθορισμένη τιμή έως τις 31 Αυγούστου 2009
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   τον κανονισμό (ΕΚ) αριθ. 214/2001 της Επιτροπής, της 12ης Ιανουαρίου 2001, περί των λεπτομερειών εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα παρέμβασης στην αγορά του αποκορυφωμένου γάλακτος σε σκόνη (2), και ιδίως το άρθρο 9α παράγραφος 3,
   Εκτιμώντας τα ακόλουθα:
   
               (1)
            
            
               Βάσει των κοινοποιήσεων που υπέβαλαν τα κράτη μέλη στις 15 Απριλίου 2009 σύμφωνα με το άρθρο 9α παράγραφοι 1 και 2 του κανονισμού (ΕΚ) αριθ. 214/2001, η συνολική ποσότητα αποκορυφωμένου γάλακτος σε σκόνη που προσφέρεται στην παρέμβαση σε καθορισμένη τιμή από την 1η Μαρτίου 2009 έχει υπερβεί το όριο των 109 000 τόνων που καθορίζονται στο άρθρο 13 του κανονισμού (ΕΚ) αριθ. 1234/2007. Συνεπώς, η αγορά από την παρέμβαση αποκορυφωμένου γάλακτος σε σκόνη σε καθορισμένη τιμή πρέπει να κλείσει έως τις 31 Αυγούστου 2009, πρέπει να καθοριστεί ένα ενιαίο ποσοστό για τις ποσότητες που έλαβαν οι αρμόδιες αρχές των κρατών μελών στις 14 Απριλίου 2009, και πρέπει να απορριφθούν οι προσφορές που έλαβαν οι αρμόδιες αρχές των κρατών μελών αρχής γενομένης από τις 15 Απριλίου 2009.
            
         
               (2)
            
            
               Σύμφωνα με το άρθρο 2 παράγραφος 6 του κανονισμού (ΕΚ) αριθ. 214/2001, το αποκορυφωμένο γάλα σε σκόνη που προσφέρεται στην παρέμβαση συσκευάζεται σε σάκους με καθαρό βάρος 25 χιλιόγραμμα. Συνεπώς, οι ποσότητες αποκορυφωμένου γάλακτος σε σκόνη οι οποίες έχουν πολλαπλασιαστεί επί ένα ενιαίο ποσοστό πρέπει να στρογγυλοποιηθούν στο πλησιέστερο πολλαπλάσιο των 25 χιλιογράμμων.
            
         
               (3)
            
            
               Οι οργανισμοί παρέμβασης οφείλουν να γνωστοποιούν πάραυτα στους πωλητές το ενιαίο ποσοστό και το κλείσιμο της αγοράς σε καθορισμένη τιμή μετά τη σχετική δημοσίευση. Συνεπώς, ο παρών κανονισμός πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αγορά από την παρέμβαση αποκορυφωμένου γάλακτος σε σκόνη σε καθορισμένη τιμή κλείνει έως τις 31 Αυγούστου 2009.
   Η συνολική ποσότητα αποκορυφωμένου γάλακτος σε σκόνη που προσφέρεται στην παρέμβαση, η οποία κοινοποιήθηκε από κάθε πωλητή στις αρμόδιες αρχές των κρατών μελών σύμφωνα με το άρθρο 9α παράγραφος 2 του κανονισμού (ΕΚ) αριθ. 214/2001 στις 14 Απριλίου 2009, γίνεται δεκτή, πολλαπλασιαζόμενη επί ένα ενιαίο ποσοστό 64,2749 %, και κατόπιν στρογγυλοποιούμενη στο πλησιέστερο πολλαπλάσιο των 25 χιλιογράμμων.
   Οι προσφορές που λαμβάνονται από τις αρμόδιες αρχές αρχής γενομένης από τις 15 Απριλίου 2009 έως τις 31 Αυγούστου 2009 απορρίπτονται.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Απριλίου 2009.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 37 της 7.2.2001, σ. 100.